บริษัท โออิชิ กรุ๊ป จำกัด (มหาชน)

รายงานคณะกรรมการตรวจสอบ

คณะกรรมการตรวจสอบของบริษัท โออิชิ กรุ๊ป จำกัด(มหาชน)
ได้รับการจัดตั้งขึ้นตามมติที่ประชุมคณะกรรมการบริษัท ครั้งที่ 1/2547 เมื่อวันที่ 18 มีนาคม 2547
ประกอบด้วยกรรมการอิสระจำนวน 3 ท่าน โดยมี นายนพพร พิชา เป็นประธานกรรมการตรวจสอบ
นายเกรียง ยรรยงดิลกและนายไพรสัณฑ์ วงศ์สมิทธิ์ เป็นกรรมการตรวจสอบ

คณะกรรมการตรวจสอบมีขอบเขตการปฏิบัติงาน หน้าที่และความรับผิดชอบ
ตามข้อกำหนดและแนวทาง

ปฏิบัติที่ดีสำหรับคณะกรรมการตรวจสอบของตลาดหลักทรัพย์แห่งประเทศไทย โดยในปี 2547
คณะกรรมการตรวจสอบได้จัดให้มีการประชุมรวมทั้งสิ้น 9 ครั้ง ซึ่งพอสรุปสาระสำคัญได้ดังนี้

1.  สอบทานการจัดทำงบการเงินรายไตรมาสและงบการเงินประจำปี 2547
    ในการนี้ได้มีการซักถามประเด็นที่เป็น

  สาระสำคัญเพื่อให้งบการเงินมีการเปิดเผยข้อมูลที่ถูกต้องและครบถ้วนเป็นไปตามมาตรฐานการบัญชีที่รับรอง

  ทั่วไป
  นอกจากนี้ยังได้หารือกับผู้สอบบัญชีเพื่อขอทราบข้อสังเกตเกี่ยวกับงบการเงินและการควบคุมภายในด้าน

  บัญชีซึ่งไม่มีประเด็นที่ผิดปกติและเป็นสาระสำคัญ

2.  กำกับดูแลการดำเนินงานของบริษัทให้เป็นไปตามหลักการกำกับดูแลกิจการที่ดี 15
    ข้อที่ทางตลาดหลักทรัพย์แห่งประเทศไทยได้แนะแนวไว้
    นอกจากนี้ได้สอบทานการปฏิบัติและการเปิดเผยข้อมูลของบริษัทในรายการที่เกี่ยวโยงกันให้เป็นไปตามข้อกำหนดของตลาดหลักทรัพย์แห่งประเทศไทย
    รวมทั้งดูแลให้มีการปฏิบัติต่อผู้ถือหุ้นและผู้มีส่วนได้เสียทุกกลุ่มอย่างเป็นธรรม

3.  ประเมินความเพียงพอและความเหมาะสมของระบบการควบคุมภายใน พบว่า
    บริษัทและบริษัทย่อยมีระบบการควบคุมภายในที่เหมาะสมกับสภาพธุรกิจและไม่พบข้อบกพร่องที่เป็นสาระสำคัญ

4.  กำกับ ดูแลงานตรวจสอบภายในโดยให้ความเห็นชอบแผนการตรวจสอบ
    พิจารณาผลการตรวจสอบและข้อเสนอแนะของฝ่ายตรวจสอบภายในอันเกี่ยวเนื่องกับระบบการควบคุมภายในพร้อมทั้งให้ข้อเสนอแนะต่อฝ่ายจัดการเพื่อพิจารณาปรับปรุงแก้ไขตามควรแก่กรณีโดยทำการติดตามความคืบหน้าของการปรับปรุงแก้ไขอย่างต่อเนื่อง

สำหรับปี พ.ศ. 2548 คณะกรรมการตรวจสอบได้เสนอต่อคณะกรรมการบริษัท
ให้เสนอต่อที่ประชุมผู้ถือหุ้นแต่งตั้ง นายสุพจน์ สิงห์เสน่ห์ ผู้สอบบัญชีรับอนุญาตเลขที่ 2826
หรือนางสาวสมบูรณ์ ศุภศิริภิญโญ ผู้สอบบัญชีรับอนุญาตเลขที่ 3731 หรือนายเอกสิทธิ์ ชูธรรมสถิตย์
ผู้สอบบัญชีรับอนุญาตเลขที่ 4195 แห่งบริษัท เคพีเอ็มจี ภูมิไชย
สอบบัญชีจำกัดเป็นผู้สอบบัญชีของบริษัทอีกวาระหนึ่ง
และได้อนุมัติค่าตอบแทนในการสอบบัญชีจำนวนปีละ 3,680,000 บาท ซึ่งเท่ากับปีที่ผ่านมา

( นายนพพร พิชา )

ประธานคณะกรรมการตรวจสอบ

บริษัท โออิชิ กรุ๊ป จำกัด (มหาชน)

รายงานความรับผิดชอบของคณะกรรมการต่อรายงานทางการเงิน

คณะกรรมการบริษัทเป็นผู้รับผิดชอบต่องบการเงินของบริษัท โออิชิ กรุ๊ป จำกัด (มหาชน)
และงบการเงินรวมของบริษัท โออิชิ กรุ๊ป จำกัด (มหาชน) และบริษัทย่อย
รวมถึงข้อมูลสารสนเทศทางการเงินที่ปรากฏในรายงานประจำปี
งบการเงินดังกล่าวจัดทำขึ้นตามมาตรฐานการบัญชีที่รับรองทั่วไป
โดยเลือกใช้นโยบายบัญชีที่เหมาะสมและถือปฏิบัติอย่างสม่ำเสมอ
และใช้ดุลยพินิจอย่างระมัดระวังและประมาณการที่ดีที่สุดในการจัดทำ
รวมทั้งให้มีการเปิดเผยข้อมูลที่สำคัญอย่างเพียงพอในหมายเหตุประกอบงบการเงิน
เพื่อให้เป็นประโยชน์ต่อผู้ถือหุ้นและนักลงทุนทั่วไปอย่างโปร่งใส

คณะกรรมการบริษัทได้จัดให้มีระบบบริหารความเสี่ยง
และให้มีและดำรงรักษาไว้ซึ่งระบบควบคุมภายในที่เหมาะสมและมีประสิทธิผล
เพื่อให้มั่นใจได้อย่างมีเหตุผลว่าข้อมูลทางบัญชีมีความถูกต้อง ครบถ้วน
และเพียงพอที่จะดำรงรักษาไว้ซึ่งทรัพย์สิน
ตลอดจนเพื่อไม่ให้เกิดการทุจริตหรือการดำเนินการที่ผิดปกติอย่างมีสาระสำคัญ

ในการนี้คณะกรรมการบริษัทได้แต่งตั้งคณะกรรมการตรวจสอบ
เพื่อทำหน้าที่สอบทานนโยบายการบัญชีและคุณภาพของรายงานทางการเงิน
สอบทานระบบการควบคุมภายในและการตรวจสอบภายใน ตลอดจนระบบการบริหารความเสี่ยง
โดยความเห็นของคณะกรรมการตรวจสอบเกี่ยวกับเรื่องนี้ปรากฏในรายงานของคณะกรรมการตรวจสอบซึ่งแสดงไว้ในรายงานประจำปีแล้ว

งบการเงินของบริษัท
และงบการเงินรวมของบริษัทและบริษัทย่อยได้รับการตรวจสอบโดยผู้สอบบัญชีของบริษัท คือ บริษัท
เคพีเอ็มจี ภูมิไชย สอบบัญชี จำกัด
ในการตรวจสอบนั้นทางคณะกรรมการบริษัทได้สนับสนุนข้อมูลและเอกสารต่าง ๆ
เพื่อให้ผู้สอบบัญชีสามารถตรวจสอบและแสดงความเห็นได้ตามมาตรฐานการสอบบัญชี
โดยความเห็นของผู้สอบบัญชีได้ปรากฏในรายงานของผู้สอบบัญชีซึ่งแสดงไว้ในรายงานประจำปีแล้ว

คณะกรรมการมีความเห็นว่าระบบการควบคุมภายในของบริษัทโดยรวมอยู่ในระดับที่น่าพอใจ
และสามารถสร้างความเชื่อมั่นอย่างมีเหตุผลได้ว่างบการเงินของบริษัท โออิชิ กรุ๊ป จำกัด
(มหาชน) และงบการเงินรวมของบริษัท โออิชิ กรุ๊ป จำกัด (มหาชน) และบริษัทย่อย
สำหรับปีสิ้นสุดวันที่ 31 ธันวาคม 2547 มีความเชื่อถือได้
โดยถือปฏิบัติตามตามมาตรฐานการบัญชีที่รับรองทั่วไป
และปฏิบัติถูกต้องตามกฎหมายและกฎระเบียบที่เกี่ยวข้อง

  ------------------------------------------------------------------ -- --
  (นายตัน ภาสกรนที) (นายซิว ไฮ เซียน เฮสเตอร์ อาร์เธอร์)                       

  ประธานกรรมการบริษัท ประธานกรรมการบริหาร                                  
  ------------------------------------------------------------------ -- --